armvectores/hy_wikipedia_2023 huggingface dataset:
Գունազարդում

Գունազարդում, ուրվագծային նկարներով գիրք կամ էջ` տարաբնույթ կոմպոզիցիաները մատիտներով, ներկերով, գունավոր նշիչներով կամ այլ գեղարվեստական միջոցներով ներկելու համար։ Գրքի բոլոր ուրվագծերը արդեն տպագրված են, բայց ամբողջ պատկերը, սովորաբար, բացի սև գույնից, անգույն է։


== Պատմություն ==
  
Առաջին գունազարդումները ի հայտ են եկել 1880 թվականին ԱՄՆ-ում՝ «The Little Folks' Painting Book» վերնագրով McLoughlin Brothers ընկերության կողմից։ 1907 թվականին Richard F. Outcault հեղինակը հրատարակել է իր «Buster’s Paint Book» գիրքը՝ ներկելու կոմիքսներով, դրանից հետո գունազարդումները սկսել են ժողովրդայնություն ձեռք բերել։
1960-ական թվականներին հասել է գունազարդումների «Ոսկե ժամանակը» և դրանք դարձել են շատ հանրահայտ ապրանք մանկական խանութներում։ Գունազարդումներում ներկայացվել են բոլոր հնարավոր պատկերները՝ սկսած փոշեկուլից մինչև ավտոմեքենաներ և տարբեր կոմիքսների հերոսներ։
1980-ական թվականներից մի քանի հրատարակիչներ հրատարակել են ուսուցողական գունազարդումներ մեծերի համար՝ նախատեսված ավարտական մակարդակի առարկաների ուսուցման համար, ինչպես օրինակ անատոմիա և ֆիզիոլոգիա, որտեղ գունային ծածկագրումը և մանրամասն սխեմաները օգտագործվում են ուսուցման ընթացքում որպես օգնություն։ Օրինակները ներառում են «Գունազարդումների անատոմիական գիրք» (օրգինալ անվանում «The Anatomy Coloring Book») և դրան հետևած Wynn Kapit և Lawrence գրքերի շարքը Elson HarperCollins (1990-ական թվականներ) և Benjamin Cummings (2000-ական թվականներ) հրատարակություններից։


== Օգտակար հատկություններ ==
Մատիտով կամ վրձնով միատոն շարժումները լիցքաթափում են։ Հնարավորություն ինքնուրույն ընտրել գույներ և պատկերացնել արդյունքը տարբեր գույներով՝ զարգացնել ստեղծագործությունը։ Գունավոր նկարների ստեղծումը շատ հեշտ է, այդ պատճառով ներկայումս գունազարդումը ժողովրդայնություն է վայելում ոչ միայն երեխաների, այլև մեծահասակների շրջանում։
Նախադպրոցական տարիքի երեխաներին գունազարդումը առաջին հերթին օգնում է ձեռքը գրելուն սովորեցնել, նաև յուրացնել գույները, ավելին իմանալ շրջապատող աշխարհի մասին։


== Գունազարդումներ մեծերի համար ==
Մոտավորապես 2015 թվականից սկսել են ժողովրդայնություն ձեռք բերել մեծահասակների համար գունազարդումները, օրինակ, 2016 թվականի ապրիլին Amazon կայքում գունազարդման երկու գրքեր զբաղեցրել են բարձր դիրքեր։
Մեծահասակների համար գունազարդումները՝ ալբոմներ և գրքեր, նոթատետրեր և օրագրեր հասանելի են տպագրված տեսքով, սակայն առաջարկվում են նաև թվային տեսքով։ Նմանատիպ գունազարդումները կարելի է ոչ միայն ներբեռնել և տպել, այլ նաև գունազարդել անմիջապես էլեկտրոնային միջավայրում, դրա համար նախատեսված տարաբնույթ գրաֆիկական գործիքների միջոցով։  Washington Post-ի համար նամակում Dominic Bulsuto-ն ենթադրում է, որ մեծահասակների համար գունազարդումների տարածման միտումը թվային տարբերակով նպաստում է ժանրի տարածմանը, նշելով, որ գործընթացի համեմատաբար անանուն բնույթը թույլ է տալիս մարդկանց ավելի վստահ զգալ և չզգալ այնպիսի շփոթություն, ինչպես իրական կյանքում դրանք գնելիս։


== Ծանոթագրություններ ==
Վոյաջեր-2

«Վոյաջեր-2» (անգլ.՝ Voyager-2), գործող ավտոմատ միջմոլորակային կայան, արձակվել է ՆԱՍԱ-ի կողմից 1977 թվականի օգոստոսի 20-ին «Վոյաջեր ծրագրի» շրջանակներում։ Ծրագիրը ուղղված էր Արեգակնային համակարգի հսկա մոլորակների հետազոտություններին։
«Վոյաջեր-2» առաջին և առայժմ միակ սարքն է, որը հասել է Ուրան և Նեպտուն մոլորակներին։
2013 թվականի հոկտեմբերի 13-ին «Վոյաջեր-2» ԱՄԿ-ն գտնվում էր Արեգակից 103,003 ա.մ. (15,409 միլիարդ կմ) հեռավորության վրա։


== Տես նաև ==
Վոյաջեր ծրագիր
Վոյաջեր-1
«Նոր հորիզոններ» արբանյակ


== Ծանոթագրություններ ==


== Արտաքին հղումներ ==

«Վոյաջեր» ծրագրի պաշտոնական կայք(անգլ.)
«Վոյաջեր-2» և «Վոյաջեր-1» սարքերի մասին տվյալներ(անգլ.)
Հաբեշ (Մարդինի գավառ)

Հաբեշ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Թամիլ Նադուի օրենսդիր ժողով

Թամիլ Նադուի օրենսդիր ժողով (հինդի՝ तमिलनाडु विधान सभा), Հնդկաստանի Թամիլ Նադու նահանգի երկպալատ օրենսդիր ժողով։ Թամիլ Նադուի օրենսդիր ժողովն այժմ ունի 234 ընտրված անդամ։ Կառնատակայի օրենսդիր ժողովը հիմնականում հանդիպում է Չենայ քաղաքում գտնվող ժողովի շենքում։
Թամիլ Նադուի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։


== Տես նաև ==
Թամիլ Նադուի օրենսդիր ժողովի խոսնակների ցանկ
Թամիլ Նադուի օրենսդիր ժողովի խոսնակի տեղակալների ցանկ
Թամիլ Նադուի գլխավոր նախարարների ցանկ
Թամիլ Նադուի գլխավոր նախարարի տեղակալների ցանկ
Հնդկաստանի խորհրդարան


== Ծանոթագրություններ ==


== Արտաքին հղումներ ==
Tamil Nadu Lok Sabha Election 2019 Result Website
Slideshow of historical images of the Tamil Nadu Legislature
Կուրսոն (կանտոն)

Անվան այլ կիրառումների համար տե՛ս՝ Կուրսոն (այլ կիրառումներ)Կուրսոն (ֆր.՝ Courçon), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Լա Ռոշել օկրուգի մեջ։ Համաձայն 2006 թվականի մարդահամարի կանտոնի բնակչությունը 11720 մարդ էր։Կանտոնի համարը 1707 է։ Կանտոնում կա 14 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Գրիգորիկ

Գրգորիկ, (ծնվել է և մահացել է անհայտ թվականներին), միջնադարյան հայ ճարտարապետ։
Ըստ 1286 թվականի շինարարական արձանագրության, կառուցել է պատմական Սյունիքի Վայոց ձորի Մարտիրոս գյուղից դեպի արևելք գտնվող վիմափոր վանքի եկեղեցին և գավիթը, որ Գեղարդի վանքից հետո ամենանշանակալի և խոշոր ժայռափոր ճարտարապետական համալիրն է Հայայստանում։ Ենթադրվում է, որ Գրիգորիկը նույն Գրիգորիկ (Գրգորիկ) վարդապետն է, որը 1291 թվականին կերտել է նաև Սիսիանի Բնունիս գյուղի նշանավոր կոթող-մահարձանը։


== Ծանոթագրություններ ==
Լիվինգստոն շրջան (Իլինոյս)

Անվան այլ կիրառումների համար տե՛ս՝ Լիվինգստոն շրջան (այլ կիրառումներ)Լիվինգստոն շրջան (անգլ.՝ Livingston County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 2.704 կմ² է, բնակչությունը՝ 38.950 մարդ (2010 թ. տվյալներով)։ Շրջկենտրոնն է Փոնտիակ բնակավայրը։ Կազմավորվել է 1837 թ.։
Ռուսկավեռե

Ռուսկավեռե (էստ․՝ Ruskavere), գյուղ Էստոնիայի Յիգևամաա նահանգի Սաառե շրջանում։
2011 թվականի տվյալներով գյուղում բնակվում էր 47 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խելյախան

Խելյախան (ռուս.՝ Хеляхан), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Կարա Սամուր գետի ձախ ափին՝ 10 կմ հեռավորության վրա։ Գետի երկարությունը 18 կմ է,ավազանի տարածքը 76,9 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սամուր գետնի ակունքն է, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000412109300002286
Հիդրոլոգիական ուսումնասիրությունների կոդը - 109300228
Ավազանի կոդը - 07.03.00.004
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էսթերա Մկրտումյան

Էսթերա Մկրտումյան (ապրիլի 21, 1976(1976-04-21), Երևան, Հայկական ԽՍՀ), Արգենտինայում, Ուրուգվայում, Չիլիում և Պերուում Հայաստանի Հանրապետության արտակարգ և լիազոր դեսպան։


== Կենսագրություն ==
Էսթերա Մկրտումյանը ծնվել է 1976 թվականի ապրիլի 21-ին Երևանում։ 1993 թվականին ընդունվել է Երևանի Պետական համալսարանի Ռոմանագերմանական բանասիրության ֆակուլտետ, որն ավարտել է 1998 թվականին։


== Աշխատանքային գործունեություն ==
Աշխատանքային գործունեությունն սկսել է 1999 թվականին՝ զբաղեցնելով ՀՀ ԱԺ արտաքին հարաբերությունների վարչության առաջատար մասնագետի պաշտոնը։ 2002-2012 թվականներին եղել է ՀՀ ԱԺ արտաքին հարաբերությունների վարչության գլխավոր մասնագետը։ 2003-2013 թվականներին Եվրոպայի խորհրդի խորհրդարանական վեհաժողովում զբաղեցրել է ՀՀ Ազգային ժողովի պատվիրակության և Հայաստան-Իսպանիա, Հայաստան-Պորտուգալիա ՀՀ ԱԺ պատգամավորական բարեկամության խմբերի քարտուղարի պաշտոնները։ 2012-2013 թվականներին աշխատել է ՀՀ ԱԺ արտաքին հարաբերությունների վարչությունում որպես Եվրաինտեգրման և միջխորհրդարանական հարաբերությունների բաժնի վարիչ։
2013-2017 թվականներին զբաղեցրել է Արգենտինայի Հանրապետությունում Հայաստանի Հանրապետության դեսպանության խորհրդականի, հյուպատոսի պաշտոնը։ ՀՀ նախագահի` 2017 թվականի փետրվարի 11-ի հրամանագրով նշանակվել է Արգենտինայի Հանրապետությունում Հայաստանի Հանրապետության արտակարգ և լիազոր դեսպան, այնուհետև նույն թվականի սեպտեմբերի 13-ի հրամանով՝ համատեղության կարգով նաև դեսպան Ուրուգվայի Արևելյան Հանրապետությունում, Չիլիի Հանրապետությունում և Պերուի Հանրապետությունում։


== Մրցանակներ և պարգևներ ==
«Մխիթար Գոշ» մեդալ


== Ծանոթագրություններ ==
Բերեզովսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Բերեզովսկի գյուղական խորհուրդ (այլ կիրառումներ)Բերեզովսկի գյուղական խորհուրդ  (ուկրաիներեն՝ Березівська сільська рада), Ուկրաինայի Խարկովի մարզի Շևչենկովսկի շրջանում։
2001 թվականի տվյալներով Բերեզովսկի գյուղական խորհրդում բնակվում էր 531 մարդ։ Բնակավայրը զբաղեցնում է 46.1 կմ² տարածք։ Բնակչության խտությունը կազմում էր 11.52 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սան Լուիս Պոթոսի

Անվան այլ կիրառումների համար տե՛ս՝ Սան Լուիս (այլ կիրառումներ)Սան Լուիս Պոտոսի (իսպ.՝ San Luis Potosi), քաղաք Մեքսիկայի հյուսիսում, համանուն նահանգի վարչական կենտրոնը։ Բնակչությունը կազմում է 772 828 մարդ (2010)։ Տրանսպորտային խոշոր հանգույց է, արծաթի, կապարի, պղնձի արդյունահանման հնագույն (16-17-րդ դարեր) կենտրոն։ Կա գունավոր մետալուրգիա, բրդեղենի արդյունաբերություն։ Ունի համալսարան։ Սան Լուիս Պոտոսին հիմնադրվել է 17-րդ դարի վերջում։ Կան 17-18-րդ դարերի եկեղեցիներ։


== Ծանոթագրություններ ==
Կեելվա

Կեելվա (էստ․՝ Keelva), գյուղ Էստոնիայի Հարյումաա նահանգի Կեիլա շրջանում։
2011 թվականի տվյալներով գյուղում բնակվում էր 45 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սվոտիցա

Սվոտիցա (ռուս.՝ Свотица), գետ Ռուսաստանում, հոսում է Կալուգայի մարզում։ Գետաբերանը տեղակայված է Պերեկշա գետի աջ ափին՝ 17 կմ հեռավորության վրա։ Գետի երկարությունը 34 կմ է, ավազանի տարածքը 175 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ուգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100412110000021283
Հիդրոլոգիական ուսումնասիրությունների կոդը - 110002128
Ավազանի կոդը - 09.01.01.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յարոկ (գյուղ, Ուժգորոդի շրջան)

Յարոկ (ուկրաիներեն՝ Ярок), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Յարոկ գյուղում բնակվում էր 724 մարդ։ Բնակավայրը զբաղեցնում է 0,44 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուկաչևո (այլ կիրառումներ)

Մուկաչևո, կարող է վերաբերել՝

Մուկաչևո - գյուղ Ռուսաստանի Բաշկորտոստան հանրապետության Կուգարչինսկի շրջանի կազմում
Մուկաչևո - քաղաք Ուկրաինայի Անդրկարպատյան մարզի Մուկաչևոյի շրջանում, մարզային ենթակայության քաղաք
Ալիկուլաղ (Բայազետի գավառ)

Անվան այլ կիրառումների համար տե՛ս՝ Ալիկուլաղ (այլ կիրառումներ)Ալիկուլաղ, գյուղ Արևմտյան Հայաստանում, Էրզրումի վիլայեթի Բայազետի գավառում։ Գտնվում էր Խնուսից 45 կմ հյուսիս-արևելք, Արածանիի աջակողմյան վտակ Գյոգսուի օժանդակներից մեկի վերին հոսանքում։
XX դարի սկզբին ուներ 20 տուն բնակի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ռասվետ (Եգորլիկսկի շրջան)

Անվան այլ կիրառումների համար տե՛ս՝ Ռասվետ (այլ կիրառումներ)Ռասվետ (ռուս.՝ Рассвет), գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում։ Մտնում է Ռոգովսկի գյուղական համայնքի կազմի մեջ։
(5190) Ֆրայ

(5190) Ֆրայ (անգլ.՝ Fry), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 16-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,143503 ա. մ., առավելագույնը մոտենում է 2,4854 ա. մ. հեռավորության վրա և հեռանում 3,8016 ա. մ.։ Արեգակի շուրջ մեկ ամբողջական պտույտ է կատարում 2035,73 երկրային օրվա ընթացքում, իր ուղեծրով շարժվելով միջինում 0,176841 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5190) Ֆրայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերիգինո (գյուղ, Վյազեմսկի շրջան)

Անվան այլ կիրառումների համար տե՛ս՝ ՎերիգինոՎերիգինո (ռուս.՝ Веригино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուիկոմ Ուոնդերերս

Ուիկոմ Ուոնդերերս (անգլ.՝ Wycombe Wanderers F.C.), անգլիական պրոֆեսիոնալ ֆուտբոլային ակումբ Հայ-Ուիկոմ քաղաքից։ Հիմնադրվել է 1887 թվականին։
Ալֆորվիլլում Հայոց ցեղասպանության հուշարձանի ռմբակոծումներ

Ալֆորվիլլում Հայոց ցեղասպանության հուշարձանի ռմբակոծումը կատարվել է մի խումբ վարձու մարդասպանների կողմից՝ «Գորշ գայլեր» կամզակերպության անդամ Աբդուլահ Չաթլիի գլխավորությամբ և վճարվել է Թուրքական ազգային հետախուզական կազմակերպության կողմից։ Այն տեղի է ունեցել 1984 թվականի մայիսի 3-ին Ֆրանսիայի Իլ դը Ֆրանս երկրամասի Վալ դը Մարն դեպարտամենտի Ալֆորվիլլ հայաբնակ քաղաքում։
Հարձակման նպատակն է եղել Հայոց ցեղասպանության զոհերի հիշատակին նվիրված հուշարձանը Էթյեն Դոլե փողոցում, որը բացվել էր 1984 թվականի ապրիլի 24-ին՝ Հայոց ցեղասպանության 69-րդ տարելիցին։ Թուրքական մամուլը դատապարտել է այս հուշարձանը որպես «ատելության հուշարձան»։ 1984 թվականի մայիսի 3-ին՝ բացումից մոտ մեկ շաբաթ անց, հուշարձանի տարածքում երեք ռումբ է պայթել, ինչի հետևանքով 13 մարդ վիրավորվել է, ընդ որում նրանցից երկուսը լուրջ վնասվածքներ են ստացել։ Պայթյունների հետևանքով խաչքարից պատրաստված հուշարձանը խիստ վնասվել է։ Այն ժամանակ Ալֆորվիլլի քաղաքապետ Ջոզեֆ Ֆրանչեսկին, որը նաև հասարակական անվտանգության հարցերով պետական քարտուղարն էր, դատապարտեց այդ հարձակումը։ Ժան Փոփերենը, որը Ֆրանսիայի սոցիալիստական կուսակցության ազգային քարտուղարն էր, նույնպես դատապարտել է հարձակումը և իր համերաշխությունն է հայտնել ֆրանսահայերին։
Հարձակումից անմիջապես հետո հետաքննություն է սկսվել։ Ավելի ուշ թերթերից մեկը հայտնել է, որ հարձակումը կատարվել է Թուրքական ազգային հետախուզական կազմակերպության կամ MİT-ի կողմից։ Հուշարձանի ռմբակոծումը տեղի է ունեցել մի քանի ռմբակոծություններից հետո, որոնք տեղի են ունեցել ամբողջ Ֆրանսիայի որոշ հայկական հաստատությունների և հուշարձանների տարածքներում։ 1983 թվականին ռմբակոծվել էր նաև Ալֆորվիլլի հայկական մշակութային կենտրոնը։
Երկրորդ հարձակումը տեղի է ունեցել 2002 թվականի ապրիլի 13-ի երեկոյան։ Երեք անհայտ անձինք հուշարձանի վրա երեք մոլոտովի կոկտեյլ են նետել՝ պատճառելով լուրջ վնաս։ Հարձակումը տեղի է ունեցել Հայոց ցեղասպանության 87-րդ տարելիցի օրերին։ Ալֆորվիլլի տեղական ոստիկանությունը հետաքննություն է սկսել, սակայն հարձակվողների ինքնությունն այդպես էլ չի հաջողվել բացահայտել։


== Տես նաև ==
Հակահայկականություն


== Ծանոթագրություններ ==
Շարոն (Ծովափնյա Շարանտի գավառ)

Շարոն (ֆր.՝ Charron ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մարան կանտոնի կազմի մեջ։ Հանդիսանում է Լա Ռոշել շրջանը։
Համայնքի INSEE կոդ՝ 17091։


== Բնակչություն ==
Համայնքի բնակչությունը 2010 թվականին կազմում էր 2337 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Շարոնի վիճակագրության ազգային ինստիտուտ (ֆր.)
Ռոժնյատովսկի շրջան

Ռոժնյատովսկի շրջան (ուկրաիներեն՝ Рожнятівський район), շրջան Ուկրաինայի Իվանո-Ֆրանկովսկի մարզում։
Ստեղծվել է 1944 թվականին։ Վարչական կենտրոնը՝ Ռոժնյատով։


== Աշխարհագրություն ==
Շրջանի տարածքի մակերեսը կազմում է 1302,75 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 73511 մարդ։ Բնակչության խտությունը կազմում էր 56,43 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի պետական վիճակագրական ծառայության կայքը (ուկր.)
Ռուդակովո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՌուդակովոՌուդակովո (ռուս.՝ Рудаково), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քարե կարկուտ

Քարե կարկուտ, երկրաբանական բնության հուշարձան Հայաստանի Հանրապետությունում, որը տեքստուրային առանձնահատուկ ներփակում է։ Բնության հուշարձանը գտնվում է Արագածոտնի մարզի Սարալանջ գյուղից մոտ 3.0 կմ հյուսիս-արևմուտքում։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Լոլիկ

Լոլիկ կամ պոմիդոր (Solanum lycopersicum), մորմազգիների (Solanaceae) ընտանիքին պատկանող մշակաբույս է։ Համարվում է ամենատարածված և արժեքավոր բանջարային կուլտուրաներից մեկն աշխարհում։ Օգտագործվում է տարբեր տեսակի կերակուրների մեջ՝ եփած, խորոված, թարմ վիճակում, որպես աղցան, ինչպես նաև թթու և աղը դրած վիճակում։Լոլիկը մեծ մասամբ օգտագործվում է պահածոների արդյունաբերության մեջ։ Լոլիկից կարելի է պատրաստել կետչուպ, տոմատի մածուկ, լեչո և այլն։ Մեծ տարածում ունի նաև լոլիկի հյութը, որը արժեքավոր և վիտամիններով հարուստ զովացուցիչ խմիչք է հասակավոր մարդկանց և դիետիկ կենսամթերք՝ երեխաների ու հիվանդների համար։
Պոմիդորն օժտված է բարձր համային հատկություններով, հարուստ է վիտամիններով (A, B, C, pp), oրգանական թթուներով (կիտրոնաթթու և խնձորաթթու) և հանքային աղերով (Ca, Na, Mg, Fe և այլն)


== Պատմություն ==
Լոլիկի հայրենիքը Հարավային Ամերիկան է՝ Պերուն, Բոլիվիան և Էկվադորը, որտեղ այժմ էլ կարելի է հանդիպել պոմիդոր վայրի և մշակովի բազմաթիվ ձևերի։ Ացտեկների լեզվով այն կոչվել է Zitomate, որտեղից և եվրոպական շատ երկրներում այն այժմ կոչվում է տոմատ։ Պոմիդորը Եվրոպա է բերվել 16-րդ դարի առաջին կեսերին և առաջին հերթին տարածվել է Իսպանիայում, Պորտուգալիայում և Իտալիայում։ Եվրոպացիները բույսն անավանել են pommo d' oro («ոսկե խնձոր»)։ Սկզբնական շրջանում պոմիդորը որպես դեկորատիվ բույս մշակվել է բուսաբանական այգիներում, 18-րդ դարի վերջից որպես բանջարային բույս սկսել են մշակել Իսպանիայում, Իտալիայում, Պորտուգալիայում, այնուհետև՝ Ֆրանսիայում, Դանիայում և եվրոպական այլ երկրներում։


== Հայաստանում ==

Լոլիկն Հայաստանում մշակվում է կլիմայական բոլոր գոտիներում, բայց նրա արդյունաբերական մշակումը կենտրոնացած է հիմնականում Արարատյան հարթավայրի շրջաններում, որտեղ գտնվում են նաև պահածոների գործարաններ։


== Բուսաբանական նկարագրությունը ==
Լոլիկը միամյա բույս է, պատկանում է մորմազգիների ընտանիքին (Solanaceae)։ Ծլելուց մինչև առաջին պտուղների հասունացումը տևում է 90-125 օր, նայած սորտին, կլիմայական պայմաններին և մշակման եղանակին։


== Արտաքին հղումներ ==
Պոմիդոր


== Աղբյուրներ ==
(734) Բենդա

(734) Բենդա (անգլ.՝ Benda), աստերոիդ աստերոիդների հիմնական գոտում։ Հայտնաբերվել է 1912 թվականի հոկտեմբերի 11-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,147223 ա. մ., առավելագույնը մոտենում է 2,8429 ա. մ. հեռավորության վրա և հեռանում 3,4516 ա. մ.։ Արեգակի շուրջ մեկ ամբողջական պտույտ է կատարում 2039,34 երկրային օրվա ընթացքում, իր ուղեծրով շարժվելով միջինում 0,176528 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(734) Բենդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարիոնի շրջան (Արկանզաս)

Մարիոն (անգլ.՝ Marion County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.549 կմ² է, բնակչությունը՝ 16.653 մարդ (2007 թ. տվյալներով)։ Շրջկենտրոնն է Յելվիլ բնակավայրը։ Կազմավորվել է 1835 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
Ծվծվուկ ավազուտային

Ծվծվուկ ավազուտային (լատ.՝ Silene arenosa), մեխակազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Միամյա բույս է, որն ունի 5-25 սմ բարձրություն։ Ցողունները և ծաղկակոթերը բարակ են ու կոշտ։ Պսակաթերթերը սպիտակ են կամ վարդագույն։


== Տարածվածություն ==
Հայտնի է միայն Երևանի ֆլորիստիկական շրջանում (Գոռավան, Զվարթնոց)։ Աճում է նաև Նախիջևանում, Հյուսիսային Անատոլիայում և Իրանում։


== Էկոլոգիա ==
Աճում է ստորին լեռնային գոտում՝ ծովի մակերևույթից 800-900 մ բարձրությունների վրա, ավազային անապատում։ Ծաղկում է մայիս ամսին, պտղակալում՝ մայիս-հունիսին։


== Պահպանություն ==
Կրիտիկական վիճակում գտնվող տեսակ է, որի տարածման և բնակության շրջանների մակերեսը 10 կմ²-ից պակաս է։ Հայտնի է երկու փոքր պոպուլացիա, որոնցից մեկը համարյա անհետացել է։ Արեալը խիստ մասնատված է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում։
Պոպուլացիայի մի մասը պահպանվում է «Խոսրովի անտառ» պետական արգելանոցի տարածքում։
Պահպանության գործողություններ չեն իրականացվում։


== Ծանոթագրություններ ==

։
Ֆոնոգրամ արտադրողների միջազգային ֆեդերացիա

IFPI (անգլ.՝ International Federation of the Phonographic Industry), ֆոնոգրամ և տեսագրություն արտադրողների միջազգային ֆեդերացիա։ Ընկերությունը հիմնվել է 1993 թվականին։


== Կառույց և կառուցվածք ==
Ընկերության գլխավոր մասնաշենքը գտնվում է Ցյուրիխում, իսկ քարտուղարությունը Լոնդոնում։ Ընկերություն տնօրինման օղակներն են «գլխավոր ասամբլեան», «խորհուրդը» և «ղեկավարությունը»։ 2010 թ․-ի հունիսի 24-ից ընկերության տնօրեն և վարչության նախագահ է անգլ.՝ Frances Moore
IFPI-ի կազմի մեջ են մտնում 3 տարածքային ընկերություններ ՝

FLAPF (իսպ.՝ Federación Latinoamericana de Productores de Fonogramas y Videogramas՝ ֆոնոգրամմայի և վիդեոգրամմայի արտադրողների լատինոամերիկյան ֆեդերացիա
RIAA (անգլ.՝ Recording Industry Association of America՝ վիդեո և ձայնագրողների ամերիկյան ասոցիացիա
ARIA (անգլ.՝ Australian Recording Industry Association՝ վիդեո և ձայնագրողների ավստրալիական ասոցիացիա


== Արտաքին հղումներ ==
Official website(անգլ.)
Ղումիսթավ

Ղումիսթավ (վրաց.՝ ყუმისთავი), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 220 մետր բարձրության վրա։ Շրջկենտրոն Ծղալտուբոից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 673 մարդ։


== Ծանոթագրություններ ==
Վիզենթ

Վիզենթ (գերմ.՝ Wiesent), կոմունա Գերմանիայում՝ Բավարիա երկրամասում։
Ենթարկվում է Վերին Պֆալցի վարչական կենտրոնին։ Մտնում է Ռեգենսբուրգ շրջանի կազմի մեջ։ Բնակչությունը կազմում է 1898 մարդ (դեկտեմբերի 31, 2010 թվական)։ Զբաղեցնում է 19,41 կմ² մակերես տարածք։ Պաշտոնական կոդ՝ 09 3 75 201։


== Ծանոթագրություններ ==


== Արտաքին հղումներ ==
Պաշտոնական կայք
Չանախչի (Արղանա-Մադենի գավառ)

Չանախչի, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում կամ Էրզրումի վիլայեթի Քղիի գավառակում։ Գտնվում էր Քղի քաղաքից 17 կմ հարավ։


== Պատմություն ==
Գյուղն հինահատակ ավերվել, իսկ բնակչությունը բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
Եղել է զուտ հայաբնակ, մարդաշատ գյուղ։ XX դարի սկզբին ուներ 180-220 տուն` 2000 հայ բնակչով։


== Տնտեսություն ==
Գյուղը զարգացած էր և հարուստ։ Բնակչությունը զբաղվում էր անասնապահությամբ, երկրագործությամբ և արհեստներով։


== Պատմամշակութային կառույցներ ==
Չանախչին ուներ 1216 թվականին կառուցված հայկական եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Պեդրա Ազուլի գավառ

Պեդրա Ազուլի գավառ (պորտ.՝ Microrregião de São João del-Rei), գավառ Բրազիլիայում, մտնում է Մինաս Ժերայսի նահանգի մեջ։ Մտնում է Պեդրա Ազուլի մեջ։ Բնակչությունը կազմում է 237 271 453,00 մարդ 2006 թվականի տվյալով։ Զբաղեցված տարածքը 5068,881  կմ²։ Բնակչության խտությունը 17,1  մարդ/կմ²։


== Վիճակագրություն ==
Համախառն ներքին արտադրանքը կազմել է 861 994 185,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2757,44 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,653։


== Գավառի կազմ ==
Գավառի կազմի մեջ են մտնում հետևյալ համայնքները.

Կամերսիյու
Իտաոբին
Ֆերենց Մադլ

Ֆերենց Մադլ (հունգ.՝ Mádl Ferenc, հունվարի 29, 1931(1931-01-29), Bánd, Veszprém District, Վեսպրեմ, Հունգարիա - մայիսի 29, 2011(2011-05-29)[…], Բուդապեշտ, Հունգարիա), հունգարացի պետական և քաղաքական գործիչ, Հունգարիայի նախագահը 2000-2005 թվականներին։


== Կենսագրություն ==
Իրավաբանական կրթություն է ստացել Պեչայում, Բուդապեշտում և Ստրասբուրգում։
1971 թվականից աշխատել է Էթվոշ Լորանի համալսարանի իրավաբանական ֆակուլտետում՝ սկզբում դոցենտ, իսկ 1973-2000 թվականներին՝ պրոֆեսոր։ Մասնագիտացել է միջազգային քաղաքացիական իրավունքի մեջ։ 1985-2000 թվականներին ղեկավարել է պրոֆիլային ամբիոնը։ Դասախոսել է որպես հրավիրված պրոֆեսոր բազմաթիվ եվրոպական համալսարաններում (օրինակ Մյունխենում)։ 1987 թվականից Հունգարիայի Գիտությունների ակադեմիայի ակադեմիկոս։ 1989 թվականին ընտրվել է գիտությունների և արվեստի Եվրոպական ակադեմիայի անդամ։
Անկուսակցական է։

1990—1993 թվականներին՝ նախարար առանց պորտֆելի
1993—1994 թվականներին՝ Հունգարիայի մշակույթի և կրթության նախարար։ Զբաղեցրել է նաև կառավարական մի շարք հիմնադրամների և հանձնաժողովների ղեկավարի պաշտոնները։ Նա պատասխանատու էր ինչպես արտաքին և ներքին քաղաքականության մի շարք ուղղությունների իրավական, այնպես էլ տնտեսական ասպեկտների համար
1995 թվականին՝ անհաջող առաջադրվեց Հունգարիայի նախագահի պաշտոնում ՖԻԴԵՍԻՑ։ 2000 թվականին առաջադրվել է երկրորդ անգամ՝ կրկին ՖԻԴԵՍԻՑ, և այս անգամ հաղթանակ է տարել։
2000—2005 թվականներին ընտրվել է Հունգարիայի նախագահ։Նախագահական լիազորությունների ավարտից հետո վերադարձել է Բուդապեշտի Էթվոշ Լորանի համալսարանում դասախոսական գործունեությանը։


== Պարգևներ ==
1968 — Հունգարիայի Գիտությունների ակադեմիայի մրցանակ
1999 — Սեչենյայի մրցանակ
2000 — «Հունգարիայի Ժառանգություն» մրցանակ
2000 — Հունգարական շքանշանի Մեծ խաչ
2000 — Մարիամի խաչի շքանշան (Էստոնիա)
2001 — Սպիտակ արծվի շքանշան (Լեհաստան)
2001 — Երեք աստղերի շքանշանի ասպետ (Լատվիա)
2002 — Սպիտակ աստղի շքանշան (Էստոնիա)
Սուրբ Օլաֆ շքանշանի Մեծ խաչի ասպետ (Նորվեգիա)
Ռումինիայի աստղի շքանշանի ասպետ (Ռումինիա)


== Ծանոթագրություններ ==
Վարդանիձոր

Անվան այլ կիրառումների համար տե՛ս՝ Վարդանիձոր (այլ կիրառումներ)Վարդանիձոր (նախկինում նաև Վարդանաձոր, Վարդանազուր),
գյուղ Հայաստանի Հանրապետության Սյունիքի մարզի Մեղրու տարածաշրջանում, Մեղրի քաղաքից մոտ 6 կմ հյուսիս, Մեղրի գետի ձախ ափին, ծովի մակարդակից 1040-1140 մ բարձրության վրա։ Հեռավորությունը մարզկենտրոնից ճանապարհով կազմում է մոտ 62 կմ։ Բնակչությունը` 228 մարդ (2011), հայեր։
Նախկինում Վարդանազուր Առաջին անվանումով ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Մեղրու գավառի, իսկ 1930 թվականից` Մեղրու շրջանի։ 1995 թվականից մտնում է ՀՀ Սյունիքի մարզի մեջ` հարևան Այգեձոր և Թխկուտ գյուղերի հետ կազմելով Վարդանիձոր համայնքը։


== Բնակչություն ==
Ըստ ՀՀ 2011 թ. մարդահամարի արդյունքների` Վարդանիձորի մշտական բնակչությունը կազմել է 228, առկա բնակչությունը` 194 մարդ։ Մինչև 1988-1989 թթ. գյուղը բնակեցված էին ադրբեջանցիներով, որոնց արտագաղթից հետո գյուղում հաստատվել են Բաքվից և Գանձակից բռնագաղթած մոտ 100 հայ ընտանիքներ։ Վարդանիձորի բնակչության փոփոխությունը ժամանակի ընթացքում` ստորև.


== Պատմություն ==
Գյուղի տարածքում են գտնվում մ.թ.ա. 1-ին հազարամյակից մինչև միջնադար գործող ամրոցի ավերակներ, 16-18-րդ դարի գերեզմանոց, որտեղ կան նաև խաչքարեր, մասնավորապես 1651 թվականի կանգնեցված Խաթունի, և 1551 թ.՝ Միքայելի խաչքարերը, ինչպես նաև մ.թ.ա. 1-ին հազարամյակից մինչև միջնադար գործող հանքախորշերը, կա 17-րդ դարի անանուն եկեղեցի, մի շարք գյուղատեղիներ՝ Փուշկագ, Խումարան, Լսավանք, Տերտերասար։ Գյուղի պատմական հուշարձաններից է համարվում նաև Թխկուտի եկեղեցին։
Ըստ ավանդության  այստեղով անցել է Վարդան Մամիկոնյանը, երբ գնում էր Պարսկաստան։


== Տնտեսություն ==
Գյուղատնտեսական գործունեության հիմնական ուղղություններն են՝ անասնապահությունը, դաշտավարությունը։ Գյուղատնտեսությամբ զբաղվում է 103 գյուղացիական տնտեսություն։
Անասնագլխաքանակը 2012 թ. հունվարի 1-ի դրությամբ կազմում է խոշոր եղջերավոր անասուններ՝ 112 գլուխ, մանր եղջերավոր անասուններ՝ 344 գլուխ, խոզեր՝ 30 գլուխ, մեղվաընտանիքներ՝ 234։


== Տես նաև ==
Վարդանիձորի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==


== Արտաքին հղումներ ==
Էջը Սյունիքի մարզպետարանի կայքում Archived 2012-04-06 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.
1304

1304 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1304 թվականն է, 
XIV դարի 4-րդ տարին։


== Դեպքեր ==


== Ծնունդներ ==


== Մահեր ==
Կիիդի

Կիիդի (էստ․՝ Kiidi), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Երեք քույր (Ավստրալիա)

Երեք քույր (անգլ.՝ The Three Sisters), ժայռային գոյացում  Ավստրալիայի Նոր Հարավային Ուելս նահանգում։ Գտնվում են Կապույտ լեռներում, Բլու-Մաունթինզ ազգային պարկում։


== Նկարագրություն ==
Երեք քույրը երեք ժայռե գագաթներ են, որոնք ունեն հատուկ անուններ` Միհնի (922 մետր), Վիմլա (918 մետր) և Գաննեդու (906 մետր): Նրանք վեր են բարձրանում Ջեմիսոն դաշտավայրում, տեղակայված են Կատումբա քաղաքից կես կիլոմետր հեռու։
Փափուկ ավազաքարից բաղկացած ժայռերը ստացել են իրենց այժմյա տեսքը բազմադարյան էրոզիայի հետևանքով։ Քույրերի մոտ է տանում ավելի քան 800 աստիճանից բաղկացած «Հսկայական սանդուղքը»։


== Լեգենդ ==

Այս լեգենդը համարվում է աբորիգենների իրական ֆոլկլոր, սակայն դոկտոր Մարտին Թոմասն իր The artificial horizon: imagining the Blue Mountains գրքում պնդում է, որ այն հորինվել է 1920-ական թվականների վերջից ոչ շուտ Կատումբայի բնակիչ Մել Վարդի կողմից։ Նա ուզում էր ձգել  զբոսաշրջիկներին իրենց կողմերը։
Գոյություն ունի լեգենդի նաև այլ տարբերակում, ըստ որի քույրերին կախարդել էր իրենց հայրը` շամանը, որպեսզի պաշտպանել նրանց հրեշից։ Հետո հրեշն սկսել է շամանի հետևից ընկնել։ Փրկվելու համար շամանը  դարձավ քնարահավ, սակայն կորցրեց իր կախարդական ոսկորը, առանց որի այդպես էլ չկարողացավ վերադարձնել իր դստրերի մարդկային կերպարանքը։


== Ծանոթագրություններ ==


== Արտաքին հղումներ ==
Panoramic View of the Three Sisters, Jamison Valley, Blue Mountains, New South Wales, Australia
Larry Rivera. The Three Sisters - Blue Mountains, Australia на сайте goaustralia.about.com
Alex Turnbull. The Three Sisters - Blue Mountains, Australia на сайте googlesightseeing.com, 24 июня 2008
The Giant Stairway of the Blue Mountains на сайте 99boomerangs.com
Три сестры (Австралия) в городе Leura - Туристические достопримечательности @ Travel Advisor!(ռուս.)
Կրիվել (գյուղ, Սապոժկովսկի շրջան)

Կրիվել (ռուս.՝ Кривель), գյուղ Ռուսաստանի Ռյազանի մարզի Սապոժկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հիպերսթեն

Հիպերսթեն (< հիպեր... և σθένος -ուժ, ամրություն), միներալ պիրոքսենների խմբից։ Քիմիական կազմը՝ (
  
    
      
        F
        e
        ,
        M
        g
      
    
    {\displaystyle Fe,Mg}
  )2[
  
    
      
        S
        
          i
          
            2
          
        
        
          O
          
            6
          
        
      
    
    {\displaystyle Si_{2}O_{6}}
  ]։ Պարունակում է ավելի քան 14% 
  
    
      
        F
        e
        O
      
    
    {\displaystyle FeO}
  ։ Բյուրեղագիտական համակարգը ռոմբային է, բյուրեղները՝ պրիզմաձև։ Գույնը՝ կանաչ, գորշ սև։ Կարծրությունը՝ 5-6, խտությանը՝ 3300-3500 կգ/մ3։ Հիմքային մագմատիկ ապարների ապար կազմող միներալ է։


== Ծանոթագրություններ ==
Սերգեենկի

Սերգեենկի (ռուս.՝ Сергеенки), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերտիոլո

Բերտիոլո (իտալերեն՝ Bertiolo), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 2542 մարդ՝ ըստ 2008 թվականի մարդահամարի տվյալների, բնակչության խտություն՝ 98 մարդ/կմ²։ Զբաղեցնում է 26 կմ² մակերես։ Փոստային ինդեքս՝ 33032։ Հեռախոսային կոդ՝ 0432։
Կոմունայի հովանավորն է Սուրբ Մարտին Տուրը։ Տոնը նշվում է նոյեմբերի 11-ին։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0432 917004
Էլեկտրոնային փոստ՝ segretario@com-bertiolo.regione.fvg.it
Պաշտոնական կայք՝ http://www.comune.bertiolo.ud.it


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մարիևկա (գյուղ, Նովոմիրգորոդի շրջան)

Անվան այլ կիրառումների համար տե՛ս՝ ՄարիևկաՄարիևկա (ուկրաիներեն՝ Марївка), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Մարիևկա գյուղում բնակվում էր 258 մարդ։ Բնակավայրը զբաղեցնում է 7,26 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մադլեն (թխվածքաբլիթ)

Մադլեն (ֆրանս madeleine), ֆրանսիական բիսկվիթային ոչ մեծ թխվածքաբլիթ՝ հիմնականում ծովային կատարիկների տեսքով։ Այս թխվածքաբլիթը շատ մեծ հաջողությունների է հասել Ֆրանսիայում, ինչպես նաև Եվրոպայում։


=== Հռչակ ===
Իրենց համաշխարհային հռչակի համար «մադլենկաները» պարտական են Մարսել Պրուստի «Կորցրած ժամանակի որոնումներ» վեպին։ Ամենահայտնի տեսարաններից մեկում՝ գլխավոր հերոսը թաթախում է թխվածքաբլիթը թեյի մեջ, և մոտավորապես 100 էջ նա հիշում է իր մանկությունը։


=== Բաղադրություն ===
Խմորը պատրաստում են սոդայից, ալյուրից, շաքարի փոշուց, ձվից, կարագից և ռոմից։


== Ծանոթագրություններ ==
Լեջան լեռնազանգված

Լեջան, Կարաուլ, Կարաուլդաշ, լեռնազանգված Հայաստանի Լոռու մարզում՝ Վիրահայոց լեռնաշղթայում, Աքորի գյուղից 9 կմ հյուսիս–արևմուտք։ Բարձրությունը՝ 2527 մ է։ Հարավարևելյան ճյուղավորություններից Կամատուրի լեռներ են։ Լեռը հայտնի է ինչպես լեռնագնացողության հայտնի ուղղություն։ Լեջան լեռնազանգվածն ունի ճառագայթաձև մասնատում։


== Ծանոթագրություններ ==
(1865) Կերբերոս

(1865) Կերբերոս (անգլ.՝ Cerberus), աստերոիդ ապոլոնի ընտանիքում։ Հայտնաբերվել է 1971 թվականի հոկտեմբերի 26-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 1,079956 ա. մ., առավելագույնը մոտենում է 0,5758 ա. մ. հեռավորության վրա և հեռանում 1,5841 ա. մ., իսկ Երկրի ուղեծրին Կերբերոս աստերոիդը նվազագույնը մոտենում է 0,1565 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 409,93 երկրային օրվա ընթացքում, իր ուղեծրով շարժվելով միջինում 0,878203 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,1° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1865) Կերբերոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժողովածու (2365)

Ժողովածու (2365), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2365 թվի տակ։ Ձեռագիրը գրվել է 14-րդ դարում (1393 թվականից առաջ), 1747 թվականին, Հովհաննես քահանա գրիչի կողմից (Ա)։ Ստացողը եղել է Հակոբ Շամախեցին (Բ)։ Գրված է թղթի վրա, որը ունի 16x12 չափս։ Ձեռագիրը կազմված է 117 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ։ Հիշատակարաններ գրչի՝ 26բ, 120բ (14-րդ դար), 121ա (1747 թվական), հետագայի՝ 120բ (1393 թվական)։


== Բովանդակություն ==
Դիոն. Թրակիացւոյ Արուեստ քերականութեան։
Բառք քերականի։
Յովհ. Երզնկացւոյ (Ծործորեցւոյ) Տեսութիւն քերականի։


== Ծանոթագրություններ ==
Տալվորիկի կռիվներ

Տալվորիկի կռիվներ (1893, 1904), Տալվորիկի հայերի ինքնապաշտպանական մարտերը թուրքական և քրդական ուժերի դեմ։ 1893 թվականի հունիսի 1-ին քրդական ուժերը շրջապատել են Տալվորիկը, որը ռազմավարական կարևոր նշանակություն ուներ ամբողջ Սասունի համար։ Տալվորիկցիները դիմել են ինքնապաշտպանության, կռվողների թիվը կազմել է շուրջ 400 հոգի՝ Սպաղանաց Մակարի, Խչեի Գասպարի, Չուրոյի Պետրոսի, Մգրեի, Համզեի, Տեր Գաբրիելի ղեկավարությամբ։
Քուրդ մեծաթիվ զինական ուժերը երկու շաբաթ շարունակ հարձակվել են Տալվորիկի վրա, սակայն հայերը հետ են մղել բոլոր գրոհները։ Տղամարդկանց օգնել են կանայք և երեխաները։ Քրդերը, անընդհատ համալրելով իրենց ուժերը, շարունակել են հարձակումները։ Ծանր դրության մեջ հայտնված պաշտպաններին օգնության են հասել Գելիեգուզանից, Շենիկից, Սեմալից և Սասունի այլ գյուղերից, Անդոկից՝ Հրայրի խումբը, և քրդերը հետ են շպրտվել։ Հունիսի 17-ին Տալվորիկը ենթարկվել է թուրք-քրդական նոր հարձակման, որն ուղեկցվել է հայկական դիրքերի ռմբակոծությամբ։ Սակայն սակավաթիվ հայ պաշտպանները հանկարծակի հակագրոհով պարտության են մատնել հակառակորդին։ Կռիվների ընթացքում հայերը տվել են 200 զոհ, թուրքերն ու քրդերը 1000 սպանված։
1904-ի գարնանը Սասունի վրա նոր հարձակման ժամանակ թուրք-քրդական ուժերը շրջապատել են Տալվորիկը։ Ինքնապաշտպանությունը գլխավորել է Գևորգ Չաուշը, նրան օգնել են Անդրանիկի և Վահանի ֆիդայիները։ Երկարատև համառ, անհավասար մարտերի ընթացքում վերջացել է հայ պաշտպանների ռազմամթերքը, և թշնամին հրետանային ռմբակոծությունից հետո ի վերջո գրավել է Տալվորիկը։ Թուրք և քուրդ հրոսակները Տալվորիկի և Սասունի մյուս գյուղերի բնակիչներին սրի են քաշել՝ գործադրելով անմարդկային դաժանություն։
Թուրք-քրդական հարձակումները Տալվորիկի վրա և նրանց գործելակերպը վկայում են, որ 19-րդ դարի վերջին և 20-րդ դարի սկզբին թուրք, կառավարությունը վարել է հայահալած քաղաքականություն, իրականացրել հայկական կոտորածներ՝ նպատակ ունենալով ոչնչացնել հայ ժողովրդին։
Տալվորիկի պաշտպանությունը 1893 և 1904 թվականներին հայ ժողովրդի ագգազատագրական պայքարի հերոսական էջերից է։
Ադրբեջանի ազգային պարկերի ցանկ

Ադրբեջան, հանրապետություն Հարավային Կովկասում, Կասպից ծովի արևմտյան ափամերձ շրջանում։ Սահմանակցում է Հայաստանի Հանրապետությանը և Արցախի Հանրապետությանը արևմուտքում, Վրաստանին հյուսիսարևմուտքում, Ռուսաստանի Դաշնությանը հյուսիսում և Իրանի Իսլամական Հանրապետությանը հարավում։ Ադրբեջանի կազմի մեջ է մտցված նաև Նախիջևանի Ինքնավար Հանրապետությունը, որը սահմանակցում Հայաստանի Հանրապետությանը, Իրանին և Թուրքիային (7 կմ լայնությամբ միջանցքով)։
Զարգացած է նաև Ադրբեջանի բնությունը և բնական ռեսուրսները, ինչպես նաև բուսական և կենդանական աշխարհը։ Այս երկրի տարածքում գործում են մի շարք բնապահպանական հատուկ տարածքներ։ Ներկայումս Ադրբեջանի տարածքոում կա 8 ազգային պարկ և արգելաց, որոնք ստաղծվել են Ադրբեջանի զբոսաշրջության և մշակույթի նախարարության հովանավորությամբ ու աջակցությամբ։


== Ազգային պարկերի ցանկ ==


== Տեղագրություն ==


== Տես նաև ==
Ադրբեջան
Ադրբեջանի կենդանական աշխարհ


== Ծանոթագրություններ ==


== Արտաքին հղումներ ==
Ազգային պարկեր — Ադրբեջանի զբոսաշրջության և մշակույթի նախարարություն Archived 2014-03-29 at the Wayback Machine. (անգլ.)
Իզմայիլի շրջան

Իզմայիլի շրջան (ուկրաիներեն՝ Ізмаїльський район), շրջան Ուկրաինայի Օդեսայի մարզում։
Ստեղծվել է 1956 թվականին։ Վարչական կենտրոնը՝ Իզմայիլ։


== Աշխարհագրություն ==
Շրջանի տարածքի մակերեսը կազմում է 1194 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 54692 մարդ։ Բնակչության խտությունը կազմում էր 45,81 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Երկրպագություն

Երկրպագություն, հարգանք, մեծարանք, ուժեղ պատկառանքը, կամ էլ սեր ինչ-որ մեկի, վայրի կամ իրի նկատմամբ։ Տերմինը վերցված է (լատ.՝ adōrātiō)-ից, որը նշանակում է «հարգանքի տուրք մատուցել կամ երկրպագել ինչ-որ մեկին, ինչ-որ բանին»։


== Հին Հռոմ ==
Հին Հռոմում երկրպագությունը հարգանքի կամ պաշտամունքի ակտ էր, ինչը հռոմեացիները կատարում էին մոտեցնելով ձեռքերը բերանին, համբուրելով դրանք, ապա թափահարում պաշտելի առարկայի ուղղությամբ։ Հավատացյալի գլուխը ծածկված էր,իսկ ակտից հետո նա շարունակաբար ձախից աջ ու աջից ձախ էր շարժվում։  Ժամանակ առ ժամանակ նա համբուրում էր հենց  պատկերված աստվածների ոտքերը կամ ծնկները, Սատուրնն ու Հերկուլեսը, որոնք պատկերված են առանց գլխաշոր։ Երկրպագությունը, որը սկզբում մատուցվում էր միայն աստվածային էակներին, բնական անցման արդյունքում սկսեց մատուցվել նաև միապետներին։ Այսպիսով հունական և հռոմեական կայսրերին երկրպագում էին՝ խոնարհվելով կամ ծնկի իջնելով, բռնում էին կայսերական թիկնոցը,բաց թողում, ու շուրթերով հպվում թիկնոցը բռնած ձեռքին, կամ շորդերով հպվում էին հենց թագավորական թիկնոցին։


== Հին Մերձավոր Արևելք ==
Արևելյան երկրներում երկրպագությունն ավելի համեստ ձևով էր կատարվում։ Պարսկական մեթոդը, որը բերել է Կյուրոս մեծը, այն էր, որ համբուրեին ծունկը, ընկնեին արքայազնի ոտքերի տակ` դեմքով, խբելով իրենց ճակատը հատակին ու համբուրեին այն։ Ճակատը հատակին խբելը սովորաբար ֆիքսված անգամ էր լինում, ու համարվում էր պաշտամունքի ձև, որը երբեմն մատուցվում էր Արևելյան տիրակալներին։
Հրեաները համբուրվում էին ի նշան երկրպագության, ու կատարում այլ գործողություններ, որոնք նշված են Հին Կտակարանում։ Այսպիսով 1 Kings 19:18-ում Աստված կոչ է անում  «Ու այնուամենայնիվ ես Իսրայելում թողեցի 7000 հոգի, այն բոլոր ծնկները, որոնք չեն խոնարհվել Բահալի առաջ, ու բոլոր շուրթերը, որոնք չեն համբուրել նրան»։ Ու Պսալմախ 2:12. «Համբուրիր Որդուն, որպեսզի նա չբարկանա, ու դու չմեռնես ճանապարհիդ կեսին»։


== Արևմտյան Եվրոպա ==
Արևմտյան Եվրոպայում միապետի ձեռքը համբուրելու արարողությունը, և որոշ այլ գործողություններ, որոնք կատարվում են ծնկի իջած ժամանակ, կարելի է բնութագրել որպես երկրպագության ձև։


== Կաթոլիկ եկեղեցի ==
Երկրպագումը կարող է Եուխարիստի պաշտամունքի տեսքն ունենալ։ Բենեդիտ XVI Պապը անդրադարձել է դրան  «Միայն երկրպագության շնորհիվ կարելի է խորացնել ու ճշմարիտ սարքել հավատը:Եվ Տիրոջ հետ հանդիպման հենց այս անձնական ակտը զարգացնում է սոցիալական առաքելությունը, որն ասվում է Եուխարիստիայում և ցանկանում է կործանել խոչընդոտները, ոչ միայն արգելքները Տիրոջ և մեր միջև, այլ նաև առաջին հերթին նրանք, որոնք բաժանում են մեզ միմյանցից»։ Նույն ոգով Ֆրանցիսկոս Պապը գրել է  «Եուխարիստի մշտական երկրպագությունը աճում է եկեղեցու կյանքի բոլոր մակարդակներում։ Այնուամենայնիվ, մենք պետք է հրաժարվենք սեփականաշնորհված և անհատապաշտական հոգևորականություն առաջարկելու գայթակղությունից, որը չի համապատասխանում բարեգործության պահանջներին» (Եվանգելիի ուրախությունը 262) Որոշ եկեղեցիներում կան «պաշտամունքի մատուռներ», որտեղ միշտ ցուցադրվում է Եուխարիստիան, որպեսզի հավատացյալները դրա միջոցով կարողանան հետևել իրենց հավատքին։ «Արսի Կյուրեն ժամերով նստում էր Սուրբ Հաղորդության առաջ։ Եթե մարդիկ հարցնեին նրան, թե ինչ է նա անելու կամ խոսելու այդ ժամանակ, նա կպատասխաներ «Նա նայում է ինձ, իսկ ես նրան»»։


== Ծանոթագրություններ ==
Մեծ Բրիտանիայի տնային առաջնություն 1893/1894

1893/1894 մրցաշրջանի Մեծ Բրիտանիայի տնային առաջնությունը տասնմեկերորդն էր։ Յոթերորդ անգամ հաղթողի տիտղոսը նվաճեց  Շոտլանդիայի հավաքականը՝ մեկ միավորով գերազանցելով անգլիացիներին։
Մրցաշարը մեկնարկեց  Ուելս- Իռլանդիա խաղով, որում գրանցվեց ոչ-ոքի 1։1 հաշվով։ Ապա իռլանդացիների հետ հանդիպեց  Անգլիայի հավաքականը և համառ պայքարում գրանցվեց սենսացիոն ոչ-ոքի՝ 2։2։ Ապա անգլիացիներն ու շոտլանդացիները խոշոր հաշվով հաղթեցին ուելսցիներին։ Շոտլանդացիները հաղթեցին նաև իռլանդացիներին (2։1), թեև վերջիններս մոտ էին երկրորդ սենսացիան արարելուն։
Ավանդույթի համաձայն, մրցաշարի ելքը վճռվեց  Շոտլանդիա- Անգլիա խաղում, ուր շատլանդացիներին բավարարում էր նաև ոչ-ոքի արդյունքը, և նրանք հասան իրենց նպատակաին՝ գրանցվեց 2։2 հաշիվը և  Շոտլանդիայի հավաքականը միանձնյա նվաճեց չեմպիոնի տիտղոսը։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Ռմբարկուներ ==
Կուսաբերդ-Աղջկաբերդ

Կուսաբերդ-Աղջկաբերդ, Ղզղալա կամ Կարաքենդ, բերդ Արցախի Մարտունու շրջանում։ Հայկական բոլոր աղբյուրներում, ինչպես նաև մամուլում և զրույցների ժամանակ այն անվանում են Ղզղալա, իսկ այլ լեզուներում՝ Կարաքենդ։ Տեղացիներն այն անվանում են «Պերթ»։ Նախկինում բերդի շրջակայքում եղել է բնակավայր, որը հիշատակվում է Հինգ շեն անվանմամբ։ 


== Աշխարհագրական դիրք ==
Բերդը գտնվում է Ղզաղլա գյուղից 3 կիլոմետր հեռավորության վրա, որի դիմացի լանջին տեղակայված է համանուն բնակավայրը։ Բերդի արևելյան մասում արցախյան դաշտավայրն է, որից հարավ տարածվում է Երկար քար լեռնաշղթան։ Լեռնաշղթային հանդիպակաց բարձրանում է Մեծ Նահատակ լեռը, որի գագաթին դեռ պահպանվում է Մեծ Նահատակ եկեղեցին։ 


== Նկարագրություն ==
Բերդի գագաթին երևում են ժայռերով կերտված շենքեր։ Այն հավանաբար ունեցել է միջնաբերդ, որտեղ հայտնաբերվել են խողովակներ, որոնցով մոտակա Փիլկեյի աղբյուրից ջուր են բերել միջնաբերդ։ Բերդը կառուցված  է ժայռափոր բնակատեղիներից և պաշտպանության համար փորված խորշերից։ Բերդի շրջակայքից հայտնաբերվել են ազգային և պատմաճարտարապետական բնույթի տարբեր առարկաներ՝ աշխատանքային գործիքներ, զենքեր, կենցաղային իրեր, զարդարանքներ, մետաղադրամներ, արձանիկներ, թասեր, հին խաչքարեր, զարդանախշված խոյակներ և այլն։ «Պերթի» ստորոտում գտնվող բնակավայրը, որտեղ այժմ խաղողի այգիներ են, պահպանել է իր Հինգ շեն անվանումը։ Շրջապատում կան գերեզմանատներ, աղբյուրներ, ավերակներ, որոնք հայկայան հուշարձաններ են։ Այդտեղ պահպանված հայկական վիմագրերն ու պատմամշակույթային կառույցները վկայում են, որ այս տարածքը բնակեցված է եղել դեռևս V-VII  և XIII դարերում։ Բնակավայրից գտնված նյութերը նաև ցույց են տալիս, որ Հինգ գյուղը տնտեսական և առևտրային հարաբերություններ մեջ է եղել ինչպես այլ շրջանների, այնպես էլ օտարազգիների հետ, քանի որ ապակյա ապարանջանները, հախճապակյա անոթները, ոսկե դրամները անկասկած ներմուծվել են դրսից։  
Ղզղալայի հնավայրում նաև հայտնաբերել են կավագործության արհեստանոց, իսկ մի այլ վայրում՝ մետաղաձուլարան։ Ձուլարանը կառուցված է թրծված աղյուսից և բավականին լավ է պահպանված։ Առանձնահատուկ տեղ են գրավում վաղ շրջանի վարպետորեն պատրաստված սև կավե ամանները, որոնց վրա փորագրված են անհետացած օձեր, թռչուններ, և այլ կենդանատեսակներ։ 
Ղզղալայի կարևոր հուշարձաններից են Մեծ նահատակը, Պիծի նահատակը, Սօրփը (Սուրբը), Նահապետ Քուչակի աղբյուրը Սուրբ Աստվածածին եկեղեցին, որոնցից կանգուն  է միայն Մեծ նահատակը։


== Ծանոթագրություններ ==